Document ID: 32009R0508

ΚΑΝΟΝΙΣΜΌΣ (ΕΚ) αριθ. 508/2009 ΤΗΣ ΕΠΙΤΡΟΠΉΣ
της 15ης Ιουνίου 2009
σχετικά με την τροποποίηση του κανονισμού (ΕΚ) αριθ. 543/2008 για τον καθορισμό λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου σχετικά με τους κανόνες εμπορίας για το κρέας πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 121 στοιχείο ε), σε συνδυασμό με το άρθρο 4,
Εκτιμώντας τα ακόλουθα:
(1)
Σύμφωνα με το άρθρο 18 του κανονισμού (ΕΚ) αριθ. 543/2008 της Επιτροπής (2), τα εθνικά εργαστήρια αναφοράς οφείλουν να διαβιβάσουν στην επιτροπή εμπειρογνωμόνων, πριν από την 1η Ιουλίου κάθε έτους, τα αποτελέσματα των ελέγχων σχετικά με την παρακολούθηση της περιεκτικότητας σε νερό του κρέατος πουλερικών που προβλέπεται στον εν λόγω κανονισμό.
(2)
Για λόγους εναρμόνισης, είναι σκόπιμο όλα τα εθνικά εργαστήρια αναφοράς να χρησιμοποιούν τα ίδια μοντέλα και την ίδια διεύθυνση όταν διαβιβάζουν τα στοιχεία στην επιτροπή εμπειρογνωμόνων.
(3)
Συνεπώς, ο κανονισμός (ΕΚ) αριθ. 543/2008 πρέπει να τροποποιηθεί αναλόγως.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 543/2008 τροποποιείται ως εξής:
α)
Στο άρθρο 18 παράγραφος 1, το δεύτερο εδάφιο αντικαθίσταται από το ακόλουθο κείμενο:
«Τα εθνικά εργαστήρια αναφοράς διαβιβάζουν, πριν από την 1η Ιουλίου κάθε έτους, τα αποτελέσματα των ελέγχων που αναφέρονται στην παράγραφο 1, χρησιμοποιώντας το έντυπο που παρατίθεται στο παράρτημα ΧΙΙα του παρόντος κανονισμού. Τα πορίσματα υποβάλλονται στην επιτροπή διαχείρισης για εξέταση σύμφωνα με το άρθρο 195 του κανονισμού (ΕΚ) αριθ. 1234/2007.»
β)
Παρεμβάλλεται νέο παράρτημα ΧΙΙα, του οποίου το κείμενο περιλαμβάνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουνίου 2009.

Labels: 3
17
6